NukeNews No. 24 - CROATIAN

************************************************************ *    NukeNews#24 – Antinuklearni  informativni servis     * ************************************************************ -- 0. Predgovor -- Pred nama je ljeto antinuklearnih aktivnosti. Doduše, ovaj poziv malo kasni pa ćemo se osvrnuti na događaje koji će ispuniti sredinu godine. Uskrsni marš je prošao, Taj dan se u Gronau okupilo otprilike 250 ljudi iz Belgije, Nizozemske i Njemačke okupilo te još 50 prosvjednika kod nuklearnih postrojenja u Jülichu. U članku br. 7 možete više saznati o toj temi. Osim toga, ovaj NukeNews izvješćuje o najnovijim nuklearnim politikama u Češkoj, Francuskoj, Japanu, Rusiji i Sloveniji. Vaši komentari na NukeNews su dobrodošli, a kontakt je dostupan na kraju ovog e-maila. -- Sadržaj NukeNews#24 -- 0. Predgovor 1. Poziv na međunarodno antinuklearno akcijsko ljeto 2. Gorleben: Party kulturnog otpora 3. Lančana reakcija Tihange 4. Međunarodni aktivistički kamp: Zaustavimo novu američku nuklearnu bombu 5. Njemačka: Ljetno antinuklearno okupljanje 6. Francuska: Festival Les Bure'lesques 7. Njemačka: Uskrsni marš u Gronau i Jülichu 8. Slovenska okolišna agencija: Nema potrebe za produženje roka trajanja NE Krško 9. Češka stopirala geološka istraživanja i isplate financijskih kompenzacija 10. Češka: Pregovori sa stranim ulagačima o konstruiranju nuklearnih reaktora 11. Na putu za Antinuklearni svjetski društveni forum 2017 12. Rusija: Plutajuće nuklearno postrojenje otisnut će se iz Saint Petersburga 13. Japan: Šest godina poslije nuklearne katastrofe u Fukušimi 14. Brošura o nuklearnim opasnostima dostupna i u Mađarskoj 15. Nadolazeći događaji 16. O NukeNewsu -- 1. Poziv na međunarodno antinuklearno akcijsko ljeto -- Pozivamo vas na međunarodno antinuklearno akcijsko ljeto 2017. Pripremaju se razne akcije u nekoliko zemalja, kampovi i okupljanja protiv nuklearne industrije. S obzirom na to da izolirane skupine ne mogu same utjecati na moćne kompanije i vlade, mi kroz kampanje i akcije pokušavamo ojačali borbu protiv nuklearne industrije. Ovog ljeta održat će se mnogi događaji koji će tu temu proučavati s različitih gledišta. Za svakoga bi se trebalo naći ponešto... Više saznajte, uključujući i popis događaja, na web-stranici: http://actionsummer.nuclear-heritage.net -- 2. Gorleben: Party kulturnog otpora -- Drugoga lipnja organiziramo okupljanje kod nuklearnog odlagališta Belugadreieck pokraj rudnika Gorleben. Pozivamo vas na mjesto gdje se krši zakon da nam se pridružite u našem slikovitom otporu. Predstavit će se nekoliko grupa i upoznati nas sa svojim aktivnostima. Bit će glazbe, hrane, prikazivanja X-BOXX – radijacijskih glazbenih videospotova i još mnogo toga. Saznajte više na: http://www.bi-luechow-dannenberg.de/?page_id=17982 -- 3. Lančana reakcija Tihange -- Trebamo vas 25. lipnja kad će se stvoriti ljudski lanac kojim se traži gašenje nuklearnih postrojenja Tihange 2 i Doel 3. Ljudi iz tri zemlje različitih jezika protestirat će zajedno držeći se za ruke. Tim lancem koji povezuje tisuće ljudi želimo ukazati na opasnosti koje prijete milijunima europskih građana. Samo zajednički možemo ovu lančanu reakciju pretvoriti u stvarnost. Više saznajte na: https://www.chain-reaction-tihange.eu/en/ -- 4. Međunarodni aktivistički kamp: Zaustavimo novu američku nuklearnu bombu -- Ujedinjeni možemo zaustaviti planiranu nuklearnu bombu. Pridružite se kampanji da SAD postojeće nuklearno oružje vrati kući i protestu protiv nove B61-12 nuklearne bombe, koja bi trebala biti proizvedena do 2020. godine i plasirana u pet europskih država – Italiju, Belgiju, Nizozemsku, Tursku i Njemačku. Pozivamo antinuklearne, okolišne i mirovne aktiviste Europe i Sjedinjenih Američkih Država u naš kamp na glavnom ulazu u vojnu bazu u Büchelu. Međunarodni tjedan aktivizma dio je akcije koja traje od 26. ožujka do 9. kolovoza. Tih dvadeset tjedana predstavlja dvadeset B61-12 bombi. U bihelskom kampu organizirat će se umrežavanje i nenasilni građanski otpor. To je prvi međunarodni tjedan koji se udružio s antinuklearnim otporom u SAD-u, zemlji u kojoj bi trebala biti izgrađena ta bomba. Više saznajte na: https://buechel-atombombenfrei.jimdo.com/international/international-action-camp/ -- 5. Njemačka: Ljetno antinuklearno okupljanje -- Za međunarodni kamp koji će se održati od 17. do 23. srpnja u Döbelnu dosad je najavilo sudjelovanje više od 40 ljudi iz petnaest zemalja. Očekujemo da će se okupiti stotinjak organizatora, aktivista i ostalih kako bi se upoznali i informirali jedni druge o nuklearnim pitanjima, kampanjama i akcijama iz svojih regija te da ojačaju mrežu antinuklearnih grupa i inicijativa. Izabrane su dvije glavne teme: uranski lanac, koji povezuje sve nuklearne teme te rok trajanja i starenje nuklearnih postrojenja. Predstavnici organizatora koji rade u ta dva područja podijelit će svoje znanje o nuklearnim ustanovama, kampanjama i politici. Prezentirat će svoje kampanje i projekte u potrazi za novim suradnicima iz redova antinuklearnih grupa što će pridonijeti jačanju borbe s globalnom nuklearnom industrijom. Želite li sudjelovati, registrirajte se na summercamp AT nuclear-heritage DOT net. Više saznajte na internetskim stranicama: http://camp2017.nuclear-heritage.net -- 6. Francuska: Festival Les Bure'lesques -- U francuskom mjestu Bure - gdje se planira izgraditi odlagalište nuklearnog otpada - održat će se od 11. do 13. kolovoza informativni i inovativni festival otvoren svima, obiteljima, prijateljima, mještanima i ostalima. Duboko geološko odlagalište za nuklearni otpad Cigéo već se priprema unatoč tehničkim poteškoćama i protivljenju tisuća ljudi među kojima su i stanovnici toga područja, koji uopće nisu bili konzultirani. Tako bi se to područje pretvorilo u golemo radioaktivno smetlište koje bi uzrokovalo nepovratne mutacije. Saznajte više: http://burestop.free.fr/spip/spip.php?article790 -- 7. Njemačka: Uskrsni marš u Gronau i Jülichu -- Antinuklearne grupe pozivaju na međuregionalni uskrsni marš na Veliki petak, 14. travnja. Okupljanje započinje u Gronau u 13 sati na željezničkoj postaji, a maršira se prema istraživačkom centru za obogaćivanje urana dok je za povratak do željezničke stanice prosvjednicima osiguran prijevoz autobusima. Skup u Jülichu počet će u 14 sati kod istraživačkog centra, izvan kruga ETC kompanije - joint venture tvrtki Urenco i Areva - koja se bavi centrifugiranjem urana i istraživanjima u području obogaćivanja urana, što otvara mogućnosti iskorištavanja urana u vojne svrhe. U kontekstu nedavnih diskusija o navodnom početku izgradnje velikog odlagališta uranskog otpada u Gronau, dok traju političke diskusije o mogućem zatvaranju ustanove za obogaćivanje urana, također u kontekstu međunarodnih inicijativa za ponovno nuklearno naoružavanje, te akcije u Gronau i Jülichu su vrlo važne. Više informacija: http://www.ostermarsch-gronau.de -- 8. Slovenska okolišna agencija: Nema potrebe za produženje roka trajanja NE Krško -- Slovenska okolišna agencija objavila je 20. veljače 2017. zaključak na bazi EIA projekcija za produljenje roka trajanja NE Krško u kojem se kaže da EIA više nije potrebna. Agencija je napravila EIA projekcije na bazi informacija okolišnih NGO-a koje pokazuju da je Ured za nuklearnu zaštitu 2012. godine produljio rok trajanja NE Krško s 40 na 60 godina. Agencija je konzultirala nekoliko kompetentnih autoriteta i svi su potvrdili da vjeruju kako NE Krško kroz sljedećih dvadeset godina neće imati nikakav utjecaj na okoliš. Na temelju tih mišljenja, prihvaćena je odluka da EIA nije potrebna. Skupina okolišnih NGO-a (Focus, PIC, Umanotera, SE-F) žalila se 6. ožujka 2017. na negativnu EIA odluku, navodeći kao razlog i kršenje konvencija o utjecaju na okoliš iz Aarhusa i Espooa. -- 9. Češka stopirala geološka istraživanja i isplate financijskih kompenzacija -- Na temelju komentara lokalnih zajednica i udruga, Ministarstvo okoliša odlučilo je neprodužiti rok valjanosti dozvola za geološka istraživanja na još dvije godine kako je zahtijevao Radioactive Waste Repository Authority (SÚRAO/ RAWRA), bez obzira na to što proces pripreme dubokog odlagališta traje još toliko. Naime, valjanost dozvole za istraživanja istekla 31. 12. 2016., a SÚRAO je prekasno predao zahtjev za produženje. To znači da SÚRAO ove godine ne smije na tim područjima provoditi već prihvaćena geološka istraživanja. Kompletan članak pročitajte na: http://www.nuclear-heritage.net/index.php/The_state_stopped_geological_surveys_and_the_payment_of_financial_compensation_in_7_sites -- 10. Češka: Pregovori sa stranim ulagačima o konstruiranju nuklearnih reaktora -- U Češkoj su od 26. siječnja do 10. veljače trajali pregovori sa šest ponuđača o konstruiranju reaktora. Zainteresirane kompanije su: ATMEA (zajednički projekt Mitsubishi i NP AREVA), China Genaral Nuclear Power Corporation, NP AREVA/Electricité de France, Korea Hydro i Nuclear Power (podružnica Korea Elektric Power Corporation) Rosatom State Atomic Energy Corporation (Russia) i Toshina/Westinghouse Electric Company (SAD). Otvoren je javni natječaj bez kojega Češka za razliku od Mađarske neće graditi reaktore generacije 3+, što tek treba biti objavljeno. Češka će tražiti dozvolu za izuzećem od Europske Unije zbog toga što u ovom slučaju ne želi potpuno provesti Zakon o javnoj nabavi. Kompletan članak pročitajte na: http://www.nuclear-heritage.net/index.php/Negotiations_with_foreign_vendors_on_the_construction_of_nuclear_reactors_in_the_Czech_Republic -- 11. Na putu za Antinuklearni svjetski društveni forum 2017 -- Od prvog Svjetskog društvenog foruma (WSF) održanog 2001. u Porto Alegre, antiglobalizacijski pokret se proširio i konsolidirao. Nekoliko foruma održano je u Latinskoj Americi, Aziji i Africi te u kolovozu 2016. u Sjevernoj Americi. Ovu dinamiku obogatile su nove teme: 2013. i 2015. godine nuklearna pitanja su bila teme nekoliko radionica iz čega se iznjedrio prvi Antinuklearni društveni forum održan na proljeće 2016. u Tokiju, gdje je lansiran Call for a nuclear-free world network - poziv za umreženi svijet slobodan od nuklearne energije. U Montrealu se održao drugi Antinuklearni forum u sklopu WSF-a. S obzirom na to da Francuska ima najviše nuklearnih elektrana u odnosu na broj stanovnika, francuski antinuklearni organizatori smatraju da je važno sljedeći Antinuklearni WSF organizirati u u njihovoj zemlji, pa će se forum održati od 2. do 4. studenoga u Parizu. Kompletan članak pročitajte na:ss http://www.nuclear-heritage.net/index.php/Antinuclear_World_Social_Forum_2017 -- 12. Rusija: Plutajuće nuklearno postrojenje otisnut će se iz Saint Petersburga -- U baltičkom brodogradilištu drugoga najvećeg ruskog grada, izgrađeno je plutajuće nuklearno postrojenje Academician Lomonosov. To je novo eksperimentalno plovilo s dva reaktora koji bi trebali biti u funkciji na svom odredištu u mjestu Pevek na Chukotki. Nije provedena niti je u planu prekogranična procjena utjecaja na okoliš. Ruski vođe naglašavaju kako Rusija nikada nije ratificirala ESPOO konvenciju i s obzirom na to nije obvezna uključiti susjedne zemlje - koje će biti izložene utjecaju plutajućeg nuklearnog postrojenja dok putuje prema svome odredištu od jeseni 2017. do proljeća 2018. Na svojoj ruti mora proći Baltičko more pri čemu prolazi teritorijalnim vodama nekoliko susjednih zemalja. S obzirom na to da je država potpisala ESPOO konvenciju (iako je nije ratificirala), ruski dokumenti predlažu, ako je moguće, da se pridržava uvjeta tog sporazuma. Članak u cijelosti pročitajte na: http://www.nuclear-heritage.net/index.php/Russia:_Floating_nuclear_power_plant_to_cast_off_from_Saint_Petersburg -- 13. Japan: Šest godina poslije nuklearne katastrofe u Fukušimi -- Nakon šest godina fukušimska nesreća još nije razriješena pa se i dalje suočavamo s posljedicama produžene i besprimjerne nuklearne katastrofe. Zbog široko rasprostranjene radijacijske kontaminacije, životi onih koji su nekada uživali sve blagodati prirode su izgubljeni, a u mnogim su se područjima dramatično promijenili. Nebrojene posljedice uključuju: gubitak mogućnosti izdržavanja obitelji i smisla života, životarenje u skučenim privremenim evakuacijskim skloništima, propadanje obitelji i zajednica, zdravstveni rizici i porast tjeskobe, maltretiranje i predrasude na evakuacijskim destinacijama... i popis se nastavlja. U takvoj situaciji, nacionalna politika koja potiče izbjeglice da se u ime obnove vraćaju kućama, stjerala je žrtve ove nuklearne katastrofe u kut! Izjavu u cijelosti možete pročitati na: http://www.foejapan.org/en/energy/doc/170310.html -- 14. Brošura o nuklearnim opasnostima dostupna i u Mađarskoj -- Zahvaljujući suradnji NGO iz Munchena, austrijsko-češkog NGO-a Sonne und Freiheit i mađarskog tima iz GeniaNet.com, dosad je osim na njemačkom, engleskom, francuskom, češkom i hrvatskom brošura The Critical Qestion - Kritično pitanje - objavljena i na mađarskom jeziku. Zahvaljujući financijskoj potpori Gornjoaustrijske regionalne uprave za prijevod i tiskanje, Mađarski nuklearni pokret otpora trebao bi dobiti novi izvor sredstava a mi se veselimo intenziviranju prekogranične suradnje. Svoj primjerak brošure možete naručiti na b DOT riepl AT eduhi DOT at. Mađarsku verziju možete pronaći na: http://sonneundfreiheit.eu/files/nuklearis.pdf Više informacija na: http://www.wecf.eu/english/publications/2011/critical-questionnuclear.php -- 15. Nadolazeći događaji -- Slobodno nam šaljite obavijesti o svojim lokalnim ili međunarodnim događajima za veliku zbirku na web-stranici Nuclear Heritage Network i za nadolazeće izdanje NukeNews. http://upcoming.nuclear-heritage.net vjerojatno 2017:  Castor transport otpor u Francuskoj, Njemačkoj i                    Ujedinjenom Kraljevstvu 25.06.2017:       Tihange ljudski lanac kroz Tihange-Lüttich- Maastricht-Aachen (B,D,NL) 07.07.-08.07.2017: G20 sastanak i protest u Hamburgu (D) 12.07.-18.07.2017: Međunarodni tjedan s američkim i ostalim aktivistima kod aviobaze Büchel u Alflenu (D) 17.07.-23.07.2017: Međunarodni antinuklearni ljetni kamp 2017. u                   Döblenu (D) 31.07.-06.08.2017: Kamp Rat počinje ovdje u blizini Gefechts-Übungs- Zentrum Altmark (GÜZ) u Potzehne u Colbitz- Letzlinger-Heide (D) 07.08.-16.08.2017: Međunarodni antinuklearni ljetni kamp i Free flow festival u Gedelitzu (D) 11.08.-13.08.2017: Festival Les Bure'lesques u Bureu (F) 02.11.-04.11.2017: Antinuklearni svjetski društveni forum 2017 u                   Parizu (F) 06.11.-17.11.2017: Svjetski klimatski samit i protest u Bonnu (D) http://www.nuclear-heritage.net/index.php/Castor_Resistance_in_Germany_2017 http://www.nuclear-heritage.net/index.php/Tihange_Humain_Chain http://www.nuclear-heritage.net/index.php/G20_-_July_7/8,_2017_in_Hamburg https://buechel-atombombenfrei.jimdo.com/kalender/ http://www.nuclear-heritage.net/index.php/Anti-nuclear_summer_camp_2017 http://www.war-starts-here.camp http://www.nuclear-heritage.net/index.php/Internationalistic_Anti_Nuclear_Summer_Camp_and_Free_Flow_Festival http://burestop.free.fr/spip/spip.php?article790 http://www.nuclear-heritage.net/index.php/Antinuclear_World_Social_Forum_2017 -- 16. O NukeNewsu -- NukeNews je višejezični informativni bilten udruge Nuclear Heritage Network koji donosi najnovije vijesti iz tog područja - reakcije na aktivnosti, teme i borbe antinuklearnih aktivista povezanih kroz ovu zajednicu. Članke, uz svoje uobičajene aktivnosti, pišu antinuklearni aktivisti. Vaš doprinos za sljedeća izdanja NukeNewsa je dobrodošao. Pošaljite svoje vijesti na "newsletter AT nuclear-heritage DOT net". Šaljite nam kratke informacije na engleskom jeziku. Poželjan je jezgrovit naslov i link za web-stranicu koja pruža više informacija. Rok predaje za 25. Izdanje NukeNewsa je 18. lipnja 2017. Širite priču i saznajte više o NukeNewsu na: http://NukeNews.Nuclear-Heritage.NET